Oficiālais Vēstnesis L 123 , 27/04/2004 Lpp. 0085 - 0087



Komisijas Regula (EK) Nr. 781/2004 (2004. gada 26. aprīlis), ar kuru groza Komisijas Regulu (EK) Nr. 2869/95 par maksām, kas jāmaksā Iekšējā tirgus saskaņošanas birojam (preču zīmes, paraugi un modeļi) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 20. decembra Regulu (EK) Nr. 40/94 par Kopienas preču zīmi [1], jo īpaši tās 139. pantu, ņemot vērā Komisijas 1995. gada 13. decembra Regulu (EK) Nr. 2868/95, ar kuru tiek ieviesta Padomes Regula (EK) Nr. 40/94 par Kopienas preču zīmi [2], ņemot vērā Komisijas 1995. gada 13. decembra Regulu (EK) Nr. 2869/95 par maksām, ko jāmaksā Iekšējā tirgus saskaņošanas birojam [3], tā kā: (1) Padomes Regulas (EK) Nr. 40/94, še turpmāk "Regula", 142. pantā ir noteikts, ka maksas iekasē par starptautiskiem pieteikumiem, kuru pamatā ir Kopienas preču zīme vai Kopienas preču zīmes pieteikums, kas iesniegts Birojā. (2) Tās pašas Regulas 154. pantā ir noteikts, ka uz Eiropas Kopienas apzīmējumu pārveidošanu valsts preču zīmes pieteikumā vai dalībvalstu apzīmējumu pieteikumā, izmantojot starptautisku reģistrāciju, saskaņā ar Madrides nolīgumu vai Madrides Protokolu pēc analoģijas attiecas 108. līdz 110. pants un jo īpaši 109. panta 1. punkts, kuri paredz, ka pārveidošanu neuzskata par reģistrētu, kamēr nav samaksāta pārveidošanas maksa. (3) Minētās Regulas 139. panta 2. punktā ir noteikts, ka Birojam maksājamo summu apmēru nosaka tādā līmenī, lai nodrošinātu, ka ar tām saistītie ienākumi ir pietiekami, lai Biroja budžets būtu līdzsvarots. (4) Šīs regulas 11., 12. un 13. pants nosaka maksas, kas jāmaksā Starptautiskajam birojam saskaņā ar to maksāšanas noteikumiem. (5) Minētās Regulas 139. panta 3. punkts paredz, ka noteikumus par maksām groza saskaņā ar 158. pantā noteikto procedūru. (6) Šajā regulā paredzētie pasākumi ir saskaņā ar atzinumu, ko sniegusi Iekšējā tirgus saskaņošanas biroja (preču zīmes, paraugi un modeļi) Apelācijas padomju Maksu, izpildes noteikumu un procedūras komiteja, IR PIEŅĒMUSI ŠO REGULU. 1. pants Regulu (EK) Nr. 2869/95 par maksām, kas jāmaksā Iekšējā tirgus saskaņošanas birojam (preču zīmes, paraugi un modeļi), groza šādi: 1. Regulas 2. panta 20. punktu formulē šādi: "(EUR) | 20.Maksa par Kopienas preču zīmes pieteikuma vai Kopienas preču zīmes pārveidošanu (109. panta 1. punkts, arī saistībā ar 154. panta 1. punktu; 45. panta 2. punkts, arī saistībā ar 123. panta 2. punktu)a)valsts preču zīmes pieteikumāb)dalībvalsts apzīmējumā saskaņā ar Madrides nolīgumu vai Madrides protokolu | 200" | 2. Regulas 2. panta beigās pievieno šādu tekstu: "(EUR) | 31.Maksa par starptautiska pieteikuma iesniegšanu Birojā (142. panta 5. punkts) | 300" | 3. Regula 2. pantā, 3. panta 3. punktā un 8. panta 3. punkta b) apakšpunktā atsauci uz ECU aizstāj ar atsauci uz EUR. 4. Regulas 6. pantu formulē šādi: "6. pants Valūtas Visus maksājumus, tostarp, tos, ko izdara, izmantojot jebkuru maksāšanas veidu, ko atļāvis priekšsēdētājs atbilstoši 5. panta 2. punktam, izdara EUR." 5. Pēc 10. panta iekļauj šādu jaunu 11., 12., 13. un 14. pantu: "11. pants Individuāls maksājums par preču zīmes starptautisku reģistrāciju, ko attiecina uz Eiropas Kopienu 1. Tāda starptautiska pieteikuma iesniedzējam, ko attiecina uz Eiropas Kopienu, jāmaksā Starptautiskajam birojam individuāls maksājums par Eiropas Kopienas apzīmējumu saskaņā ar Madrides Protokola 8. panta 7. punktu. 2. Starptautiskas reģistrācijas īpašniekam, kas iesniedz pieprasījumu par teritoriālu paplašināšanu, kas attiecas uz Eiropas Kopienu, un ko izdara pēc starptautiskās reģistrācijas, jāmaksā Starptautiskajam birojam atsevišķs maksājums par Eiropas Kopienas apzīmējumu saskaņā ar Madrides Protokola 8. panta 7. punktu. 3. Panta 1. un 2. punktā minētās maksas apmērs ir šādu summu tas ekvivalents Šveices frankos, ko Pasaules intelektuālā īpašuma organizācijas ģenerāldirektors noteicis saskaņā ar Madrides nolīguma un protokola kopējo noteikumu 35. panta 2. punktu: a) par individuālu zīmi, EUR 1875 apmērā attiecīgā gadījumā plus EUR 400 par katru preču vai pakalpojumu klasi, kas pārsniedz trīs, b) par kolektīvu zīmi, kas minēta Komisijas Regulas (EK) Nr. 2868/95 121. panta 1. punktā, EUR 3675 apmērā attiecīgā gadījumā plus EUR 800 par katru preču vai pakalpojumu klasi, kas pārsniedz trīs. 12. pants Individuāls maksājums par preču zīmes starptautiskas reģistrācijas atjaunošanu, ko attiecina uz Eiropas Kopienu 1. Tādas starptautiskas reģistrācijas īpašniekam, kas attiecas uz Eiropas Kopienu, jāmaksā Starptautiskajam birojam individuāls maksājums par Eiropas Kopienas apzīmējumu kā daļa no maksām par starptautiskās reģistrācijas atjaunošanu saskaņā ar Madrides Protokola 8. panta 7. punktu. 2. Panta 1. punktā minētā maksājuma apmērs ir šādu summu tas ekvivalents Šveices frankos, ko Pasaules intelektuālā īpašuma organizācijas ģenerāldirektors noteicis saskaņā ar Madrides nolīguma un protokola kopējo noteikumu 35. panta 2. punktu: a) attiecībā uz individuālu zīmi, EUR 2300 plus EUR 500 par katru preču vai pakalpojumu klasi, kas ietverta starptautiskajā reģistrācijā un kas pārsniedz trīs; b) attiecībā uz kolektīvu zīmi, kas minēta Komisijas Regulas (EK) Nr. 2868/95 124. panta 1. punktā, EUR 4800 plus EUR 1000 par katru preču vai pakalpojumu klasi, kas ietverta starptautiskajā reģistrācijā un kas pārsniedz trīs. 13. pants Maksājumu atmaksāšana pēc aizsardzības atteikšanas 1. Ja atteikums attiecas uz visām precēm un pakalpojumiem, kas ietverti Eiropas Kopienas apzīmējumos, maksājumu summas, kas jāatmaksā atbilstoši Regulas (EK) Nr. 40/94 149. panta 4. punktam vai 151. panta 4. punktam, ir: a) attiecībā uz individuālu zīmi, EUR 1100 plus EUR 200 par katru preču vai pakalpojumu klasi, kas ietverta starptautiskajā reģistrācijā un kas pārsniedz trīs; b) attiecībā uz kolektīvu zīmi, EUR 2200 plus EUR 400 par katru preču vai pakalpojumu klasi, kas ietverta starptautiskajā reģistrācijā un kas pārsniedz trīs. 2. Ja atteikums attiecas uz daļu no precēm vai pakalpojumiem, kas ietverti Eiropas Kopienas apzīmējumos, maksājumu summa, kas jāatmaksā atbilstoši attiecīgās regulas 149. panta 4. punktam un 151. panta 4. punktam, ir vienāda ar 50 % no to klases maksājumu starpības, kas maksājami saskaņā ar 11. panta 3. punktu, un to klases maksājumu starpību, kas būtu maksājamas saskaņā ar šīs regulas 11. panta 3. punktu, ja Eiropas Kopienas apzīmējumi ietver tikai tās preces un pakalpojumus, attiecībā uz kuriem starptautiskā reģistrācija saglabājas aizsargāta Eiropas Kopienā. 3. Atmaksāšanu veic tiklīdz Starptautiskajam birojam ir sniegts paziņojums atbilstoši Komisijas Regulas Nr. 2868/95 113. panta 2. punkta b) līdz d) apakšpunktam vai 115. panta 3. punkta b) līdz d) apakšpunktam. 4. Atmaksu veic starptautiskās reģistrācijas īpašniekam vai tā pārstāvim. 14. pants Regulas 1. līdz 10. pants neattiecas uz individuālo maksājumu, kas jāmaksā Starptautiskajam birojam." 2. pants Šī regula stājas spēkā dienā, kurā Madrides protokols stājas spēkā attiecībā uz Eiropas Kopienu. Šīs regulas spēkā stāšanās datumu publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 26. aprīlī Komisijas vārdā — Komisijas loceklis Frederik Bolkestein [1] OV L 11, 14.1.1994., 1. lpp. [2] OV L 303, 15.12.1995., 1. lpp. [3] OV L 303, 15.12.1995., 33. lpp. --------------------------------------------------